2025.–2026. aasta Iraani meeleavaldused

2025.–2026. aasta Iraani meeleavaldused on meeleavaldused Iraanis. Need algasid 28. detsembril 2025 valitsusega rahulolematuse ja majanduskriisi tõttu. Protestilainel on potentsiaali olla riigi suurim pärast 1979. aasta revolutsiooni.Iraani kaupmehed hakkasid protestima ERR, 30. XII 2025

Algsuses avaldati meelt hinnatõusu, kõrgete toiduhindade ja valuuta odavnemise vastu, kuid kiiresti kasvas meeleavaldus üldiseks režiimivastaseks liikumiseks. Esimesena hakkasid meelt avaldama Teherani Suure Basaari kaupmehed, pärast neid ka üliõpilased. Meeleavaldused laienesid suurlinnadest ka väiksematesse asulatesse, rahvas hüüdis valitsusvastaseid lööklauseid ning hävitas valitsuse ja revolutsioonilise kaardiväe sümboleid. Meeleavaldajatel küll ei olnud keskset juhtkonda, kuid 8. jaanuaril kutsus inimesi meelt avaldama kroonprints eksiilis Reza Pahlavi, sama tegi seitse Iraani Kurdistani erakonda. Paljud protestijad kutsusid kroonprintsi riiki naasma ning kroonprints teatas, et edasise riigikorra võiks otsustada rahvahääletusel. Iraani režiim süüdistas meeleavaldajate õhutamises Iisraeli ja Ameerika Ühendriike ja lülitas riigis välja interneti.

9. jaanuariks oli tänavatele tulnud miljoneid inimesi kõigis Iraani provintsides.Võimude-vastased meeleavaldused levisid Iraani maapiirkondadesse ERR, 6. I 2026Iraani meeleavaldused paisuvad aina suuremaks ERR, 7. I 2026 Päev hiljem teatati, et julgeolekujõud on meeleavalduste mahasurumiseks kasutanud teravmoona ning et kahe päevaga on hukkunud vähemalt 2000 protestijat. Väidetavalt olid Teherani ja Shirazi haiglad täitunud haiglaravi vajavate meeleavaldajatega. Teravmoona kasutamist kinnitas ka Iraani välisministeerium. Julgeolekujõud pidasid ka tuhandeid meeleavaldajaid kinni.WSJ: islamirežiim mattis Iraani infosulgu ja korraldas ulatusliku veresauna ERR, 16. I 2026

Iraani ametlikel andmetel 11. jaanuarist 2006 oli tapetud 4500 meeleavaldajat ja 500 julgeolekutöötajat,Iraani valitsusallika sõnul tapeti mõne päevaga 4500 meeleavaldajat ja 500 julgeolekutöötajat Delfi, 18. I 2026 Iraani arstidelt 18. jaanuaril saadud andmetel on hukkunud vähemalt 16 500 ja vigastada saanud 330 000 inimest.Iraani arstide raport: protestides on hukkunud vähemalt 16 500 inimest ERR, 18. I 2026 Teistel andmetel hukkus ainuüksi 8.-9. jaanuari veresauna käigus umbes 30 000 inimest.Sajandi veresaun? Tervishoiuministeeriumi allikate väitel tapeti Iraanis kahe päevaga 30 000 inimest. Video, Helen Gershman Delfi, 25. I 2026

Vaata ka
 2025. aasta Iraani sisekriis
 2025.–2026. aasta Iraani riigieelarve
 Surmad Mahsa Amini meeleavalduste käigus
 Iraani energiakriis
 Iraani opositsioon
 Saghar Etemadi tapmine
 Poliitiline tagakiusamine Iraani Islamivabariigis
‘Erfān Solţānī surmanuhtlus

Viited

Kategooria:2020. aastad
Kategooria:Iraani ajalugu
Kategooria:Meeleavaldused